KTC วิ่ง 3% โบรกฯชี้กำไรปี 65 โตแจ่ม รับศก.-ท่องเที่ยวฟื้น เคาะเป้า 76 บ.
KTC วิ่ง 3% โบรกฯคาดกำไรปี 65 เติบโตดี ชี้เศรษฐกิจ-ท่องเที่ยวฟื้น รวมถึงผลิตภัณฑ์ใหม่ๆ ที่จะเร่งรุกในปีนี้ พร้อมทั้งความร่วมมือที่เข้มข้นมากขึ้นกับ KTB เคาะเป้า 76 บ.

3 ก.พ. 2565

ผู้สื่อข่าวรายงานว่าวันนี้ (3 ก.พ. 2565) ราคาหุ้น บริษัท บัตรกรุงไทย จำกัด (มหาชน) หรือ KTC ณ เวลา 10:59 น. อยู่ที่ระดับ 65.50 บาท เพิ่มขึ้น 2.00 บาท หรือ 3.15% โดยทำจุดสูงสุดที่ 65.50 บาท และทำจุดต่ำสุดที่ 63.50 บาท ด้วยมูลค่าการซื้อขาย 982.54 ล้านบาท

บล.แลนด์ แอนด์ เฮ้าส์ ระบุในบทวิเคราะห์ว่า โดยคาดว่าเศรษฐกิจปี 2565 จะเติบโตขึ้นกว่าปีก่อน การฟื้นตัวของภาคท่องเที่ยว รวมถึงผลิตภัณฑ์ใหม่ๆ ที่จะเร่งรุกในปีนี้ พร้อมทั้งความร่วมมือที่เข้มข้นมากขึ้นกับ KTB น่าจะยังทำให้กำไรทั้งปี 2565 ของ KTC เติบโตดีขึ้นเป็นลำดับ
ขณะที่ราคาหุ้นปัจจุบันปรับลงมามาก ทำให้ valuation จูงใจ ยังคงแนะ “ซื้อ”  ราคาเป้าหมาย 76 บาท